Diablo III o‘z tug‘ilgan kuniga jangovar sigirlarni taklif qildi

Blizzard kompaniyasi Diablo III o‘yini chiqarilganining uch yilligini unga vaqtincha jangovar sigirlardan iborat bosqichni qo‘shish bilan nishonlashini e’lon qildi. Bu haqda kompaniya saytida axborot berilgan.

Tajovuzkor tuyoqlilar va ular qo‘riqlayotgan qimmatli sovrinlardan iborat sandiqlardan iborat sirli yaylov 15-maydan 21-maygacha mavjud bo‘ladi. Ushbu yaylovga o‘tish portalini ochish uchun kamyob raqibni topish va mahv etish kerak bo‘ladi.

Diablo III’ning PC, PS4 va Xbox One uchun chiqarilgan versiyalarining egalari bosqichda o‘zlarini sinab ko‘rishlari mumkin bo‘ladi. Xbox 360 va PS3 varianti egalarini sigirlar oldiga qo‘yishmaydi. Biroq ular o‘z qahramonliklari uchun qo‘lga kiritgan oltin va o‘yin tajribasi bayram davri mobaynida ikkiga ko‘paytiriladi.
Diablo III ekshn elementlariga ega rollik o‘yinlar janriga mansub bo‘lib, 2012 yil yakunlariga ko‘ra PC uchun eng ko‘p sotilgan o‘yin deb tan olingan.